Rosten kraftverk

Rosten kraftverk er et vannkraftverk i Sel kommune i Innlandet. Det er et elvekraftverk som utnytter et fall på 103 meter i Gudbrandsdalslågen. Oppland Energi AS fikk tillatelse til bygging 24. januar 2014. Installert effekt er 80 MW. Årlig kraftproduksjon ventes å bli om lag 192 GWh, med tre francisturbinaggregater på henholdsvis 8,5 MW, 20 MW og 51,5 MW hver. Det er laget et inntaksmagasin ved å oppføre en 20 meter høy betongdam i Gudbrandsdalslågen. Vannet føres i 4,1 km tunnel til kraftstasjonen som ligger i fjell ved Brenna i Sel. Anleggsarbeidet tok til høsten 2014 og verket var i drift i mars 2018. Referanser Kilder «NVE Atlas». Vannkraft – Utbygd vannkraft. Norges vassdrags- og energidirektorat NVE vannkraftdatabase Eidefoss Hafslund E-CO